शिखा जी जिस बात को कहना चाहती हैं उसकी ओर ध्यान नहीं दिया गया. उनका अभिप्राय है कि हमें बच्चों की अभिरुचि और क्षमता के अनुरूप उनके विषयों का चयन करना चाहिए. मैं इस बात से सौ प्रतिशत सहमत हूँ. अनावश्यक विषय पढ़ाने का क्या औचित्य ? इन सारी विसंगतियों के बाद भी यदि हम कुछ बेहतर या उल्लेखनीय कर पा रहे हैं तो उसका कारण हमारी जुझारू प्रवृत्ति है न कि हमारे शिक्षण संस्थान ? अभी कुछ ही दिन पहले हमारे प्रतिष्ठित इंजीनियरिंग कॉलेजेस पर नवीनता और शोधपरक न होने का आरोप लगाया गया था. हमारी शिक्षण पद्यति पूरी तरह दोषपूर्ण है नित नए प्रयोगों ने तो इसका और भी सत्यानाश क़र दिया है. सलिल भाई की बात नोट की जाय …हमारी शिक्षा सूचनापरक है ज्ञानपरक नहीं . क्वान्टिटी निरंतर बढ़ रही है पर क्वालिटी घट रही है. हमारे शिक्षण संस्थान हमें सूचनाएं दे रहे हैं ज्ञान नहीं. यदि ज्ञान दे रहे होते तो हम बेईमान और रिश्वतखोर नहीं होते.